Document ID: 31993R0487

ΚΑΝΟΝΙΣΜΟΣ (ΕΟΚ) αριθ. 487/93 ΤΗΣ ΕΠΙΤΡΟΠΗΣ της 2ας Μαρτίου 1993 για τον καθορισμό, για την περίοδο 1992/93, των ποσοστών της παραγωγής επιτραπέζιου οίνου που παραδίδονται στην υποχρεωτική απόσταξη που αναφέρεται στο άρθρο 39 του κανονισμού (ΕΟΚ) αριθ. 822/87
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 (2), και ιδίως το άρθρο 39 παράγραφοι 9, 10 και 11,
Εκτιμώντας:
ότι ο κανονισμός (ΕΟΚ) αριθ. 441/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3699/92 (4), καθόρισε τις λεπτομέρειες εφαρμογής της υποχρεωτικής απόσταξης που αναφέρεται στο άρθρο 39 του κανονισμού (ΕΟΚ) αριθ. 822/87-
ότι ο κανονισμός (ΕΟΚ) αριθ. 129/93 της Επιτροπής (5) εισήγαγε για την αμπελοοινική περίοδο 1992/93 την υποχρεωτική απόσταξη που αναφέρεται στο άρθρο 39 του κανονισμού (ΕΟΚ) αριθ. 822/87 και καθόρισε τη συνολική ποσότητα που πρέπει να αποσταχθεί εντός της Κοινότητας καθώς και την ποσότητα προς απόσταξη στις διάφορες περιοχές-
ότι πρέπει να κατανεμηθεί μεταξύ των διαφόρων κατηγοριών απόδοσης η παραγωγή των διαφόρων περιοχών-
ότι το άρθρο 39 του κανονισμού (ΕΟΚ) αριθ. 822/87 προβλέπει ότι για τους παραγωγούς που υποχρεούνται να κάνουν χρήση της απόσταξης, η ποσότητα προς απόσταξη είναι ίση με ποσοστό, που καθορίζεται από την παραγωγή τους σε επιτραπέζιο οίνο και το οποίο προκύπτει σύμφωνα με προοδευτική κλίμακα ανάλογα με την απόδοση ανά εκτάριο- ότι πρέπει, ως εκ τούτου, να καθοριστούν τα ποσοστά παραγωγής κάθε παραγωγού που υπόκεινται στην υποχρέωση της παράδοσης για απόσταξη- ότι τα ποσοστά αυτά βασιζόμενα σε αντικειμενικά κριτήρια πρέπει να προσαρμοστούν στην κατάσταση κάθε περιοχής και να ληφθούν υπόψη οι απαλλαγές από την υποχρεωτική απόσταξη που αναφέρονται στο άρθρο 8 παράγραφος 1 του κανονισμού (ΕΟΚ) αριθ. 1442/88 του Συμβουλίου της 24ης Μαΐου 1988 σχετικά με τη χορήγηση, για τις περιόδους 1988/89 έως 1995/96, πριμοδοτήσεων οριστικής εγκαταλείψεως των αμπελουργικών εκτάσεων (6), όπως τροποποιήθηκε τελευταία από τον κανονισμό (ΕΟΚ) αριθ. 833/92 (7)- ότι οι κλίμακες πρέπει να επιτρέπουν να αφαιρείται από μια ορισμένη περιοχή μια ποσότητα επιτραπέζιου οίνου που αντιστοιχεί στην υποχρέωση που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 129/93- ότι η υποχρέωση αυτή αφορά τους παραγωγούς που υποχρεούνται να υποβάλουν δήλωση παραγωγής και προβαίνουν στην εμπορία- ότι θα πρέπει εφεξής να εμφανιστούν στις κατηγορίες αποδόσεως μόνον οι όγκοι που αντιστοιχούν στους όγκους που αποτελούν αντικείμενο δηλώσεων παραγωγής που είναι η βάση για τον καθορισμό της κλίμακας-
ότι, βάσει των διατάξεων που ισχύουν για τον καθορισμό της κλίμακας που προβλέπονται από το άρθρο 39 παράγραφος 4 τέταρτο εδάφιο του κανονισμού (ΕΟΚ) αριθ. 822/87, είναι αναγκαίο για την εκπόνηση των κλιμάκων να γίνει αναφορά στη μέση απόδοση εκάστης περιοχής παραγωγής-
ότι θα πρέπει να ενταχθεί η Πορτογαλία στο μέτρο αυτό στην περιοχή 7, σύμφωνα με τον κανονισμό (ΕΟΚ) αριθ. 441/88-
ότι οι κλιματικές συνθήκες της περιοχής 4 δεν επηρέασαν την παραγωγή κατά τρόπο τόσο άμεσο και τα προϊόντα που ελήφθησαν είχαν υψηλές αποδόσεις και καλή ποιότητα και έχουν ευοίωνες εμπορικές προοπτικές ενώ αντιθέτως οι οίνοι που ελήφθησαν από χαμηλές αποδόσεις δεν αντιστοιχούν στους όρους της αγοράς και πρέπει συνεπώς στην περιοχή αυτή να προβλεφθεί όριο, το οποίο αν θα είναι προοδευτικό να εφαρμοστεί στο σύνολο της παραγωγής- ότι η απόδοση στην περιοχή 6 είναι κατά μέσον όρο μικρότερη εκείνης των άλλων περιοχών- ότι η επίδραση της αποδόσεως επί της ποιότητας του προϊόντος είναι σχετικά μικρής σημασίας και ότι είναι δυνατόν σ' αυτή την περιοχή να προβλεφθεί μια κλίμακα που αποκλείει μόνο την παραγωγή που λαμβάνεται με τις μικρότερες αποδόσεις που θα οδηγούσαν σε υποχρεώσεις κατά μέσο όρο πολύ μειωμένες και οι οποίες θα ανήκαν στις εξαιρέσεις που προβλέπονται από τον κανονισμό (ΕΟΚ) αριθ. 441/88-
ότι η κλίμακα που θα εκπονηθεί πρέπει να επιτρέπει προοδευτικότητα η οποία θα επιβάλει κυρώσεις στις υψηλότερες αποδόσεις χωρίς όμως να γίνεται υπέρβαση των ανωτάτων ποσοτικών ορίων που καθορίσθηκαν από τον κανονισμό (ΕΟΚ) αριθ. 129/93 για τις διάφορες περιοχές παραγωγής-
ότι, λαμβάνοντας υπόψη την παρέκκλιση που προβλέπεται από το άρθρο 39 παράγραφος 10 του κανονισμού (ΕΟΚ) αριθ. 822/87, είναι αναγκαίο να προσδιοριστεί ότι η ποσότητα για την οποία προβλέπεται η προληπτική απόσταξη πρέπει να αφαιρεθεί από την ποσότητα που θα αποσταχθεί υποχρεωτικά στην Ελλάδα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατ' εφαρμογή του άρθρου 5 παράγραφος 1 του κανονισμού (ΕΟΚ) αριθ. 441/88 η παραγωγή της εσοδείας 1992/93 κατανέμεται ανάλογα με τις ακόλουθες κατηγορίες απόδοσης:
α) περιοχή 3:
παραγωγή που λαμβάνεται με απόδοση εκφρασμένη σε εκατόλιτρα ανά εκτάριο:
- κατώτερη ή ίση με 45: 1 507 812 εκατόλιτρα
- ανώτερη από 45 και όχι ανώτερη από 70: 5 718 184 εκατόλιτρα
- ανώτερη από 70 και όχι ανώτερη από 90: 15 704 214 εκατόλιτρα
- ανώτερη από 90 και όχι ανώτερη από 110: 923 344 εκατόλιτρα
- ανώτερη από 110 και όχι ανώτερη από 140: 187 956 εκατόλιτρα
- ανώτερη από 140 και όχι ανώτερη από 200: 117 935 εκατόλιτρα
- ανώτερη από 200: 91 899 εκατόλιτρα-
β) περιοχή 4:
παραγωγή που λαμβάνεται με απόδοση εκφρασμένη σε εκατόλιτρα ανά εκτάριο:
- κατώτερη ή ίση με 45: 2 065 000 εκατόλιτρα
- ανώτερη από 45 και όχι ανώτερη από 70: 7 362 000 εκατόλιτρα
- ανώτερη από 70 και όχι ανώτερη από 90: 14 708 000 εκατόλιτρα
- ανώτερη από 90 και όχι ανώτερη από 110: 11 082 000 εκατόλιτρα
- ανώτερη από 110 και όχι ανώτερη από 140: 8 564 000 εκατόλιτρα
- ανώτερη από 140 και όχι ανώτερη από 200: 3 974 000 εκατόλιτρα
- ανώτερη από 200: 317 000 εκατόλιτρα-
γ) περιοχή 6:
- Μέρος Α: παραγωγή 63 648 εκατόλιτρα
- Μέρος Β: 22 131 058 εκατόλιτρα.
Παραγωγή που λαμβάνεται με απόδοση εκφρασμένη σε εκατόλιτρα ανά εκτάριο:
- κατώτερη ή ίση προς 9: 117 097 εκατόλιτρα
- ανώτερη από 9 και όχι ανώτερη από 12: 201 534 εκατόλιτρα
- ανώτερη από 12 και όχι ανώτερη από 19: 1 670 826 εκατόλιτρα
- ανώτερη από 19 και όχι ανώτερη από 24: 2 127 489 εκατόλιτρα
- ανώτερη από 24 και όχι ανώτερη από 29: 3 469 372 εκατόλιτρα
- ανώτερη από 29 και όχι ανώτερη από 49: 12 346 289 εκατόλιτρα
- ανώτερη από 49: 2 189 451 εκατόλιτρα-
δ) περιοχή 7:
παραγωγή που λαμβάνεται με απόδοση εκφρασμένη σε εκατόλιτρα ανά εκτάριο:
- κατώτερη ή ίση με 50: 2 405 305 εκατόλιτρα
- ανώτερη από 50 και όχι ανώτερη από 70: 840 735 εκατόλιτρα
- ανώτερη από 70 και όχι ανώτερη από 85: 301 678 εκατόλιτρα
- ανώτερη από 85 και όχι ανώτερη από 100: 90 105 εκατόλιτρα
- ανώτερη από 100 και όχι ανώτερη από 120: 122 329 εκατόλιτρα
- ανώτερη από 120: 225 874 εκατόλιτρα.
2. Η μέση απόδοση της περιοχής παραγωγής 3 είναι 69 εκατόλιτρα ανά εκτάριο- εκείνη της περιοχής 4 είναι 82 εκατόλιτρα ανά εκτάριο- εκείνη της περιοχής 6 είναι 33 εκατόλιτρα ανά εκτάριο και εκείνη της περιοχής 7 είναι 56 εκατόλιτρα ανά εκτάριο.
Άρθρο 2
Η ποσότητα που πρέπει να παραδώσει ο κάθε παραγωγός στην απόσταξη καθορίζεται εφαρμόζοντας στον όγκο που αναφέρεται στο άρθρο 6 του κανονισμού (ΕΟΚ) αριθ. 441/88 το ποσοστό που εμφαίνεται σε παράρτημα στον πίνακα που αντιστοιχεί στην απόδοση που καθορίζεται σύμφωνα με τις διατάξεις που αναφέρονται στο άρθρο 7 του εν λόγω κανονισμού. Η απόδοση αυτή, ενδεχομένως, στρογγυλεύεται προς την κατώτερη μονάδα (εκατόλιτρα ανά εκτάριο).
Άρθρο 3
Όσον αφορά την περιοχή 5, που αναφέρεται στο άρθρο 4 παράγραφος 2 του κανονισμού (ΕΟΚ) αριθ. 441/88, η ποσότητα που αποτελεί αντικείμενο στην περιοχή αυτή της προληπτικής αποστάξεως που άνοιξε από τον κανονισμό (ΕΟΚ) αριθ. 2363/92 της Επιτροπής (8) αφαιρείται από την ποσότητα που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 129/93.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Μαρτίου 1993.

Labels: 7
17